Anna Karolína Schmiedlová

Anna Karolína Schmiedlová (* 13. september 1994, Košice) je slovenská profesionálna tenistka. Vyhrala tri turnaje WTA v dvojhre.

 Tenisová kariéra 
Trénuje ju Milan Martinec a hrá od siedmich rokov za klub Mladosť Košice. Jej otec Juraj hral hokej za VSŽ Košice a matka Martina bola česko-slovenskou majsterkou vo vodnom lyžovaní.
Schmiedlová vyhrala turnaj ITF v roku 2011 v Jerevane, v apríli 2012 dva turnaje ITF v Turecku v Antalyi, dvakrát vo finále porazila Nemku Anna-Lena Friedsamovú.Déjà-vu in Antalya: Friedsam verliert wieder Finale  tennisnet.com, 9. apríl 2012 (prístup 29. máj 2012) V máji 2012 vyhrala turnaj ITF v Bad Saarowe.Schmiedlovej triumf v Bad Saarow  slovensky-tenis.sk, 13. máj 2012 (prístup 29. máj 2012) Neskôr, tiež v máji 2012, začala v kvalifikácii, ale vyhrala ITF turnaj v Brescii.Brescia, trionfa la Schmiedlova tennisitaliano.it, 26. máj 2012 (prístup 29. máj 2012) Po tejto výhre vo finále mala sériu 22 víťazstiev. V júni 2012 sa dostala do finále junioriek na French Open v Paríži. Schmiedlová debutovala za Slovensko v Pohári federácie v apríli 2012 v stretnutí proti Španielsku v MarbelleHantuchová pridala po dráme tretí bod, tenistky sú po roku opäť svetové sport.pravda.sk, 22. apríl 2012 (prístup 29. máj 2012). V Pohári federácie má 5 výhier a 2 porážky (v januári 2016). Na French Open 2014 porazila v druhom kole Venus Williamsovú. V roku 2015 vyhrala dva WTA-turnaje, v apríli v Katowiciach na tvrdom povrchu a v júli na antuke v Bukurešti. Do TOP 100 sa dostala v júli 2013, do TOP 50 v apríli 2015 a do TOP 30 v auguste 2015.

 Letné olympijské hry 
Pri svojom debute na Letných olympijských hrách 2016 sa stretla v prvom kole dvojhry so šiestou nasadenou Taliankou Robertou Vinciovou, ktorú zdolala v dvoch setoch , . V druhom kole nestačila v trojsetovej dráme na favorizovanú Rusku Jekaterinu Makarovovú.

Na Letných olympijských hrách 2024 v Paríži súťažila v dvojhre. Pri svojom druhom vystúpení na letných olympijských hrách postúpila v Paríži do semifinále, keď v 1. kole porazila Britku Katie Boulterovú a neskôr tri nasadené hráčky. V 2. kole Brazílčanku Beatriz Haddadovú Maiovú (nasadenú ako č. 14), v osemfinále 4. nasadenú a svetovú hráčku č. 5 Jasmine Paoliniovú z Talianska a vo štvrťfinále 9. nasadenú, svetovú 10. a aktuálnu wimbledonskú šampiónku Češku Barboru Krejčíkovú. V semifinále nestačila na 13. nasadenú Chorvátku Donnu Vekićovú a v zápase o tretie miesto podľahla svetovej jednotke Ige Swiatekovej z Poľska.

 Finálové účasti na turnajoch WTA (5) 
 Dvojhra - výhry (3) 
Č.DátumTurnajPovrchSúperka vo fináleSkóreRef. 1. 12. apríl 2015 Katovice, Poľsko tvrdý  Camila Giorgiová ,  2. 19. júl 2015 Bukurešť, Rumunsko antuka  Sara Erraniová 3,  3. 15. apríl 2018 Bogota, Kolumbia antuka  Lara Arruabarrenová , 

 Dvojhra - prehry (2) 
Č.DátumTurnajPovrchSúperka vo fináleSkóreRef. 1. 22. február 2015 Rio de Janeiro, Brazília antuka  Sara Erraniová 2,  2. 12. január 2019 Hobart, Austrália tvrdý  Sofia Keninová , 

 Referencie 


 Iné projekty 

 Externé odkazy 

 Anna Karolína Schmiedlová na stránkach ITF 
 Anna Karolína Schmiedlová na stránkach MOV 

Kategória:Slovenskí tenisti
Kategória:Slovenskí olympionici
Kategória:Tenisti na Letných olympijských hrách 2016
Kategória:Tenisti na Letných olympijských hrách 2024
Kategória:Osobnosti z Košíc